રાજ્ય સરકાર દ્વારા રૂપિયા સાડા ચાર કરોડમાં તૈયાર થયેલ વિધાનસભા સંકુલને આધુનિકતાનો ઓપ આપવા રૂપિયા ૧૩૫ કરોડના ખર્ચે રીનોવેશન કરી કોમર્શીયલ વાઘા પહેરાવી દીધા પરંતુ આધુનિકતા ઊભી કરવામાં અનેક અગવડો ઊભી કરી દેવામાં આવેલ જેની સામે પત્રકારોને ગૃહની કાર્યવાહીનો બહિષ્કાર કરવા ફરજ પડી હતી. પરિણામે સરકારે પ્રેસરૂમ-પત્રકાર ગેલેરીની બેઠક વ્યવસ્થા સુધારવા બાંહેધરી આપી હતી જેના પરિણામ રૂપે પ્રેસરૂમમાં પત્રકારો ટેબલ પાસે બેસીને લખી શકે તેવી સુવિધા સાથે પાણી પીવાની વ્યવસ્થા કરી દેવામાં આવી પરંતુ પત્રકાર ગેલેરીમાં બેસવાની પાટલીઓની વ્યવસ્થામાં કોઈજ ફેરફાર ન કરાતા કેટલાક પત્રકારોને કેડનો ખભાનો તેમજ પીંડીઓનો દુખાવો થઇ ગયેલ છે જે કારણે પત્રકારોમાં નારાજગી પ્રવર્તી રહી છે.